Рад Ивице Бедњанца условно се може поделити на два подручја: такозвани реалистички стрип, те гротеску у најширем смислу. Нека друга подела могла би гласити: стрипови за омладину и стрипови за одраслу публику. Тијеком 1960-их година настао је већи дио из циклуса историјских стрипова, стрипова с тематиком из Мексичке револуције и стрипова о спорту, док се тематици НОБ-а Бедњанец повремено враћао. Од 1968. године започиње његова сурадња са загребачком "Модром ластом" где пуна три десетљећа паралелно настају два серијала: "Осмошколци и Геније" и "Ластан". Посебно је значајан Њежни, лик реализован у две варијанте: Њежни робијаш (1975-1976) и Њежни спорт (1976-1983). Бедњанец је направио још неколико серијала: Иверку, Кика, Амицу, и најновији — Дурицу. Међу најквалитетније стрипове његовог опуса свакако се убрајају и две епизоде започетог серијала „Барун Тренк“ (1974).